Nelli Differt

Nelli Differt (neiupõlvenimi Paju, sündinud 24. juulil 1990 Haapsalus) on Haapsalu vehklemisklubi En Garde epeevehkleja, juunioride maailmameister (2010) ja juunioride Euroopa meister (2007) naiskondlikus epeevehklemisesEesti naisjuuniorid võitsid vehklemise MMil kuldmedali, Postimees, 8. aprill 2010..

Nelli Differt on lõpetanud 2009. aastal Haapsalu Wiedemanni Gümnaasiumi. 2012. aastal lõpetas ta füsioterapeudina ja 2022. aastal tervisteaduse magistrina Tartu Ülikooli kehakultuuriteaduskonna.Eesti vehklemisedetabeli liider on haiglas asendamatu füsioterapeut, köögis võrratu kokk ja trennis tööloom. Õhtuleht, 2. märts 2022. 

Sport
Ta harrastab epeevehklemist alates 2000. aastast, tema treener on Helen Nelis-Naukas.

Individuaalvõistlus
Individuaalselt kuuluvad tema parimate saavutuste hulka pronksmedal juunioride EM-il (2009), hõbemedal U23 EM-il (2013) ja pronksmedal universiaadil (2015).

Ta on saanud juunioride maailma karikasarja kokkuvõttes 2010. aastal 5. koha ja maailma karikasarja grand prix' etapil 2022. aastal 2. koha.

Differt on tulnud 2013., 2017. ja 2022. aastal individuaalvõistluses Eesti meistriks.Naiste epeemeistriks tuli esmakordselt Nelli Paju Postimees, 02.06.2013

2022. aasta vehklemise maailmameistrivõistlustel tuli Differt individuaalvõistluses 5. kohale.Nelli Differt tuli MM-il viiendaks. vehklemisliit.ee

2023. aasta Euroopa meistrivõistlustel saavutas Differt individuaalvõistluses pronksmedali.Nelli Differt võitis 32-aastaselt elu esimese täiskasvanute medali! sport.delfi.ee, 17. juuni 2023.

2024. aasta suveolümpiamängudel sai ta 4. koha.

Naiskondlik võistlus
Lisaks juunioride maailmameistriks (2010) ja juunioride Euroopa meistriks (2007) tulemisele on ta naiskondlikus epeevehklemises võitnud juunioride EM-il 2008. aastal pronksmedali, 2009. aastal hõbemedali ja 2013. aasta U23 EM-il pronksmedali. 

Ta on saanud maailma karikasarja etapil 2017. aastal 3. koha.

Differt on tulnud 2010., 2011., 2013., 2017., 2018., 2019., 2021., 2022., 2023. ja 2024. aastal naiskondlikuks Eesti täiskasvanute meistriks. 

 Tunnustus 
 2011 Eesti Vabariigi spordipreemia kuldmedali võitmise eest juunioride vehklemise maailmameistrivõistlustel naiskonna (Julia Beljajeva, Anu Hark, Erika Kirpu, Nelli Paju) koosseisus 2010. aastal
 2015 Eesti Akadeemiline Spordiliidu parim naissportlane
 2019 Läänemaa parim naissportlane 
 2022 Läänemaa parim naissportlane
 2023 Läänemaa parim naissportlane

 Isiklikku 
Ta on töötanud 2014. aastast Läänemaa Haiglas füsioterapeudina. 

Nelli Differti abikaasa on Gunnar Differt. Tema vanemad on Andres ja Leelo Paju, tal on kaks venda.Andres Paju – kuldsete kätega sportlik isa. Lääne Elu, nr. 137, 25 november 2017.

 Viited 

 Välislingid 


Nelli Paju fie.ch lehel
Nelli Differt: tahtsin ilusamat värvi medalit, aga ju siis pidi veel seda nälga alles jääma. Postimees, 17. juuni 2023.
EM-pronks Differt: iga lill õitseb omal ajal. sport.delfi.ee, 18. juuni 2023.
32 aastat hiljem. Nelli Differt: neljas koht on jama. Postimees, 29. juuli 2024.

Kategooria:Eesti vehklejad
Kategooria:Tartu Ülikooli kehakultuuriteaduskonna vilistlased
Kategooria:Haapsalust pärit sportlased
Kategooria:Sündinud 1990